च्याम्पियन्स लिगः इन्टरमाथि बार्सिलोना बलियो
चोटग्रस्त लियोनल मेसीबिनाको बार्सिलोना बुधबार राति युरोपेली च्याम्पियन्स लिगमा इन्टर मिलानमाथि अझै बलियो साबित भएको छ । र, टोली २–० ले विजयी रह्यो ।
पेरिस — चोटग्रस्त लियोनल मेसीबिनाको बार्सिलोना बुधबार राति युरोपेली च्याम्पियन्स लिगमा इन्टर मिलानमाथि अझै बलियो साबित भएको छ । र, टोली २–० ले विजयी रह्यो ।बोरुसिया डर्टमन्डले पनि एट्लेटिको म्याड्रिडमाथि उत्तिकै प्रभावशाली ४–० को जित निकाल्यो । यस्तै मोहमद सलाहको दुई गोलमा लिभरपुलले रेड स्टार ब्रेलग्रेडलाई समान ४–० ले नै पन्छायो । पेरिस सेन्ट जर्मेन (पीएसजी) ले खेल सकिनअगाडि एन्जेल डी मारियोको गोल मदतमा नेपोलीलाई २–२ को बराबरीमा रोक्न सफल रह्यो ।बार्सिलोनाले समूह ‘बी’ मा तीन खेलबाट तेस्रो जित हात पारेको हो । गत सप्ताहन्त अर्जेन्टिनी स्टार मेसीले चोट बोकेपछि उनको स्थानमा राफिन्हाले मौका पाए । उनैले नोउ क्याम्पमा भएको खेलमा ३२ औं मिनेटमा पहिलो गोल गरे । त्यसयता जोर्डी अल्बाले दोस्रो गोल थपे, खेल सकिन सात मिनेटअघि । यस जितपछि बार्सिलोनाको अन्तिम १६ मा पुग्ने सम्भावना लगभग निश्चितजस्तै भएको छ । ‘मेसीको अनुपस्थितिमा पनि हामीले राम्रो गर्न सक्यौं,’ एर्नेस्टो भाल्भेरडेले भने ।जर्मन बुन्डेसलिगामा शीर्षस्थानको डर्टमन्डले पनि स्ट्राइकर पाको एल्ससरबिना खेलेको थियो । तर डर्टमन्डले डिएगो सिमोनीको टिमलाई उनको प्रशिक्षणमा अहिलेसम्मकै सबैभन्दा नमीठो हार चखाउन सफल रह्यो । एक्सेल विट्सेलले डर्टमन्डलाई अग्रता दिलाएयता वैकल्पिक राफेल गुरेरोले दुई गोल गरे । त्यसबीचमा इंग्लिस किशोर खेलाडी जाडोन सान्चोले एक गोल थपे । डर्टमन्ड समूह ‘ए’ को शीर्षस्थानमा छ अधिकतम ९ अंकसहित ।थिएरी हेनरीको मोनाकोले क्लब ब्रुगसँग १–१ को बराबरी खेलेपछि एट्लेटिकोको दोस्रो चरण पुग्ने सम्भावना अझै बलियो छ । बेल्जियममा भएको खेलमा मुसा सेलाले सुरुमा गोल गर्दै मोनाकोको ११ खेलको जितविहीन यात्रा टुंग्याउने संकेत गरेका थिए । तर वेस्लीले ब्रुगका लागि गोल गर्दै खेल बराबरीमा ल्याए । यता एनफिल्डमा भएको खेलमा उसका लागि अगाडि खेल्नै तीनै खेलाडी सलाहसँगै रोबर्टो फिर्मिन्हो र साडियो मानेले गोल गरे ।फिर्मिन्होले २० औं मिनेटमा गोल गरे । पहिलो हाफको ठीकअगाडि सलाहले दोस्रो गोल थपे । लगत्तै इजिप्टका स्टारले पेनाल्टीबाट आफ्नो दोस्रो व्यक्तिगत गोल पनि गरे । लिभरपुलका लागि उनको यो ५० औं गोल हो । उनी क्लबका लागि सबैभन्दा छिटो ५० गोल गर्ने खेलाडी भएका छन् । यसका लागि उनले ६५ खेल खेले । मानेले अन्त्यमा एक गोल थपे । लिभरपुल जितपछि समूह ‘सी’ को शीर्षस्थानमा छ । यो नेपालीमाथि २ अंकको अग्रता हो ।अर्को प्रिमियर लिग क्लब टोटेनटहमको नकआउट चरण पुग्ने अभियानमा भने ठूलो धक्का लागेको छ । उसलाई पीएसभी आइन्डहोभनले २–२ को बराबरीमा रोक्यो । खेलपछि प्रशिक्षक माउरिसियो पोचेटिनोले भने, ‘आखिरमा यो खेल पनि बराबरीमा टुंगेको छ र यसले हाम्रो सम्भावना कमजोर बनाएको छ ।’ इकर कासियासले पेनाल्टीमा गोल हुनबाट जोगाएपछि एफसी पोर्टोले घरबाहिर लोकोमोटिभ मस्कोलाई ३–१ ले पन्छायो । साल्का र गालाटासारेबीचको खेल भने गोलरहित बराबरीमा टुंगियो ।